|  |  |  |  |  |
| --- | --- | --- | --- | --- |
| Predmet: **Italijanski jezik za 8. razred osnovne škole** | | | | |
| Udžbenik: **Amici D’ITALIA 2** | | | Izdavač: **Data Status** | |
| Nastavnik: | | | | |
| Čas broj: 4. | | Odeljenje: | | Datum: |
| Nastavna tema: | **La settimana bianca** | | | |
| Nastavna  jedinica: | **Muoversi in montagna** | | | |
| Tip časa: | Obrada | | | |
| Cilj čas: | Usvajanje vokabulara u vezi sa zimskim sportovima | | | |
| Očekivani  ishodi: | Učenik će biti u stanju da razume jednostavna pitanja koja se odnose na bavljenje zimskim sportovima i boravkom na planini | | | |
| Međupredmetne kompetencije: | Odgovorno učešće u demokratskom društvu, komunikacija, kompetencija za učenje, saradnja | | | |
| Oblik rada: | frontalni, individualni, u paru | | | |
| Nastavne  metode: | rad na tekstu, metoda pisanja, verbalna, demonstrativna, slušanje | | | |
| Nastavna  sredstva: | Udžbenik, CD, digitalni udžbenik, interaktivna tabla | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (10 minuta) | Provera domaćeg zadatka.  Učenici čitaju svoje domaće zadatke. | | | |
| **Glavni deo:**  (25 minuta) | **Udžbenik, 78.strana, vežbanje 1, Muoversi in montagna**  Učenici individualno rade zadatak po principu povezivanja reč-slika. Pošto se kod ovakvih zadataka učenici mogu na početku obeshrabriti zbog nepoznatih reči, nastavnik naglašava učenicima da će se verovatno tokom rada sresti sa nepoznatim rečima i da je to normalno te da će neki delovi zadatka ostati neurađeni. Učenici najpre proveravaju rešenja sa drugom/drugaricom. Zatim slušaju snimak (CD 2-2) i to više puta kako bi lakše i brže zapamtili nove reči. Nakon slušanja učenici čitaju tačne odgovore. Nastavnik skreće pažnju na dodatno objašnjenje ,,*Buono a* *sapersi“ (,,il rifugio di montagna“).* Nastavnik se, ukoliko je potrebno, može zadržati još malo na ovom zadatku i dodatno objasniti pojmove i porazgovarati sa učenicima o tome da li su im današnji pojmovi bili poznati i da li su se sretali sa njima.  *(rešenja:* *1 bob, 2 funivia, 3 gatto delle nevi, 4 motoslitta, 5 pattini da ghiaccio, 6 pista, 7 rifugio, 8 seggiovia, 9 sentiero, 10 slittino)*  **LIM** Mogućnost korišćenja interaktivne table.  **Vežbanje 2**  Učenici slušaju tekst i upisuju pojmove koji označavaju odeću i opremu za planinu. Nastavnik daje uvodno objašnjenje. U tekstu je dat opis dve osobe, Cecilia i Daniele. Na osnovu onoga što čuju zapisuju nazive predmeta. Nastavnik napominje da predmeti nisu nabrojani po numeričkom redosledu na slici. Kako bi učenicima olakšao rad na zadatku, nastavnik napominje i da obrate pažnju na boje što će im pomoći u pronalaženju odgovarajućeg pojma.  Na primer: *tuta azzurra, casco rosso* itd.  Nastavnik pušta snimak (CD 2-3) više puta. Učenici proveravaju rešenja u paru, a zatim svi zajedno.  *(rešenja: 1 casco, 2 maschera, 3 tuta, 4 bastoncini, 5 scarponi, 6 sci, 7 giacca a vento, 8 borraccia, 9 zaino, 10 scarponi, 11 ciaspole)*  **LIM** Nastavnik može koristiti interaktivnu tablu. | | | |
| **Završni deo:**  (10 minuta) | Nakon provere rešenja nastavnik se može zadržati na objašnjenju ovih pojmova. Poziva učenike da opišu šta Cecilia i Daniele nose na slikama koristeći nove reči i boje, a zatim daje i primer: *Cecilia ha una tuta azzurra.* Učenici mogu da zapišu rečenice i da ih pročitaju.  (*moguća rešenja: Cecilia ha una maschera rossa, un paio di sci bianchi e blu, gli scarponi rossi.)*  **Domaći zadatak: udžbenik, 79.strana, vežbanje 3** | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |